joelniklaus/EU_Wikipedias huggingface dataset:
Nicole Sullivan

Nicole Julianne Sullivan (s. 21. huhtikuuta 1970 Manhattan, New York) on yhdysvaltalainen näyttelijä ja koomikko.

Sullivan tunnetaan parhaiten vuonna 1995 alkaneessa sketsi tv-sarjassa Mad TV, jossa hän näytteli aktiivisesti kuusi vuotta. Hän esiintyi myös sit-com sarjassa Kellarin kunkku. Sullivan on myös tehnyt muutamia äänirooleja animaatioissa kuten Family Guy, Baby Blues ja Kim Possible.

Filmografia

Viiden juttu (1994) – Terry (1 jakso)
Mad TV (1995–2005) – Useita rooleja
Kova laki: Erikoisyksikkö (2000) – Jen Caulder (1 jakso)
Titus (2000) – Carol (1 jakso)
Family Guy (2000–2006) – Useita rooleja (18 jaksoa) (ääni)
Buzz Lightyear of Star Command (2000–2001) – Mira Nova (ääni)
Kellarin kunkku (2001–2007) – Holly Shumpert
Tuho-osasto (2001–2009) – Jill Tracy (6 jaksoa)
Kim Possible (2002–2007) – Shego (ääni)
Less Than Perfect (2003) – Deirdre Bishop (2 jaksoa)
Monk (2005) – Janet Novak (1 jakso)
Kim Possible: Päättäjäispainajainen (2005) – Shego (ääni)
Hot Properties (2005) – Chloe Reid (5 jaksoa)
Boston Legal (2006) – Joan Rubin (1 jakso)
Brandy ja Herra Whiskers (2006) – Gerri (2 jaksoa) (ääni)
Thank God You're Here (2007) – Itsensä (2 jaksoa)
Riemukas Robinsonin perhe (2007) – Franny (ääni)
Raines (2007) – Carolyn Crumley
Zackin ja Codyn viiden tähden elämää (2008) – Miss Klotz (1 jakso)
The Secret Saturdays (2008–2009) – Drew Saturday (ääni)

Aiheesta muualla
 Voice Chasers 
 Fanisivu

Yhdysvaltalaiset televisionäyttelijät
Yhdysvaltalaiset koomikot
Vuonna 1970 syntyneet
Elävät henkilöt
Ristidipoliantenni

Ristidipoliantenni on antenni, jossa kaksi dipoliantennia on liitetty toisiinsa kohtisuoraan vastakkain.   Vaikka dipoliantennit ovat periaatteessa suuntaavia, silti kahden dipoliantennin kytkeminen toisiaan kohtisuoraan ristidipoliantenniksi tarjoaa vastaanottomahdollisuuden laajalti ympyräsäteeltä.

Lähteet

Antennit
Abdullahi Danjouma

Abdullahi Danjouma (s. 17. elokuuta 1988) on nigerialainen jalkapalloilija. Hän on pelannut myös Suomessa, edustaen silloin Kakkosessa pelannutta TP-Seinäjokea. Danjouma on pelannut Nigerian U20-maajoukkueessa 6 peliä, joissa on syntynyt kolme maalia. Hän kävi keväällä 2007 testissä VPS:n ja FC Hakan liigajoukkueissa. Ennen Suomeen tuloaan hän pelasi Nigerian liigan Festac FC:n joukkueessa.

Aiheesta muualla
Pelaajakortti 

Nigerialaiset jalkapalloilijat
Vuonna 1988 syntyneet
Elävät henkilöt
Ranskan Grand Prix 2002

Ranskan Grand Prix 2002 oli Formula 1 -sarjan kauden 11. osakilpailu, joka ajettiin Ranskan Circuit de Nevers Magny-Cours'lla Magny-Cours'ssa 21. heinäkuuta 2002.

Voitto oli Michael Schumacherin kauden kahdeksas. Voitollaan hän varmisti uransa viidennen mestaruuden jo tässä vaiheessa, ja nousi mestaruuksissa Juan Manuel Fangion tasolle. Koskaan aikaisemmin ei kukaan ole varmistanut mestaruuttaan näin aikaisessa vaiheessa kautta. McLaren-tallissa ajanut Kimi Räikkönen oli kilpailun viidenneksi viimeisellä kierroksella vielä johdossa ja niin ollen kiinni uransa ensimmäisessä osakilpailuvoitossa, kunnes Allan McNishin Toyotasta jäänyt öljyläikkä radan kolmanneksi viimeisessä mutkassa pudotti hänet Schumacherin taakse.

Arrows joutui FIA:n tuomariston tutkintaan kuljettajiensa aika-ajosuorituksista, koska nämä ajoivat yhden aika-ajokierroksen, jolla olisivat päässeet kilpailuun, mikäli he eivät olisi hidastaneet viimeisellä sektorilla. Giancarlo Fisichella ajoi rajusti ulos lauantain harjoituksissa, ja jättäytyi kisasta lääkärin suosituksesta.

Tulokset

Muuta 
 Michael Schumacherin 5. maailmanmestaruus.

 Kimi Räikkösen 1. johtokierros.

 Rubens Barrichello keskeytti lämmittelykierroksen aluksi.

 Giancarlo Fisichella loukkaantui lauantain harjoituksissa ja vetäytyi aika-ajosta, lämmittelyajosta ja kilpailusta. Jordan yritti saada poikkeuslupaa ajattaa Arrows-tallin kuljettajaa Heinz-Harald Frentzeniä tämän tilalla, mutta ehdotus hylättiin Frentzenin manageriosaston toimesta.

Lähteet 
Ranskan GP 2002 - F1-ruutu

Viitteet 

Ranskan Grand Prix
Fjordkraft-ligaen

Fjordkraft-ligaen (, ennen 1. divisjon, Elitserien, UPC-ligaen ja GET-ligaen) on Norjan jääkiekon korkein sarjataso. Sarjassa pelaa kaikkiaan yhdeksän joukkuetta. Suosituimmilla joukkueilla yleisökeskiarvo on noin 2000-3000, koko liigalla noin 1000.

Norjan mestaruudesta on pelattu jo vuodesta 1934 lähtien. Norjan pääsarjan nimi oli ennen I-divisioona (), joka lakkautettiin vuonna 1990. Samana vuonna perustettiin uusi pääsarja nimeltään Elitserien. Sarjan nimeksi tuli vuonna 2004 UPC-ligaen, vuonna 2006 GET-ligaen ja vuodesta 2020 lähtien se on kulkenut nykyisellä nimellään.

Sarjassa on pelattu kaikkien aikojen pisin jääkiekko-ottelu, kun 12.3.2017 käytiin Storhamarin ja Sparta Sarpsborgin välillä pudotuspeliottelu, joka kesti 217 minuuttia ja 14 sekuntia.

Joukkueet

Mestarit
●
Rosenborg
●
Oilers
●
Lillehammer
●
Dragons
●
Tigers
●
Vålerenga
Manglerud Star
●
Lørenskog
●
Stjernen
●
Warriors

2019 Frisk Asker
2018 Storhamar
2017 Stavanger Oilers
2016 Stavanger Oilers
2015 Stavanger Oilers
2014 Stavanger Oilers
2013 Stavanger Oilers
2012 Stavanger Oilers
2011 Sparta Sarpsborg
2010 Stavanger Oilers
2009 Vålerenga IF
2008 Storhamar Dragons
2007 Vålerenga IF
2006 Vålerenga IF
2005 Vålerenga IF
2004 Storhamar Dragons
2003 Vålerenga IF
2002 Frisk-Asker Tigers
2001 Vålerenga IF
2000 Storhamar IL
1999 Vålerenga IF
1998 Vålerenga IF
1997 Storhamar IL
1996	Storhamar IL
1995	Storhamar IL
1994	Lillehammer IK
1993	Vålerenga IF
1992	Vålerenga IF
1991	Vålerenga IF

1990 Furuset IF
1989	Sparta Sarpsborg
1988	Vålerenga IF
1987 Vålerenga IF
1986 Stjernen Fredrikstad
1985	Vålerenga IF
1984 Sparta Sarpsborg
1983	Furuset IF
1982 Vålerenga IF
1981 Stjernen Fredrikstad
1980 Furuset IF
1979	Frisk-Asker IF
1978 	Manglerud Star
1977	Manglerud Star
1976	Hasle-Løren IL
1975	Frisk-Asker IF
1974	Hasle-Løren IL
1973	Vålerenga IF
1972	Hasle-Løren IL
1971	Vålerenga IF
1970	Vålerenga IF
1969	Vålerenga IF
1968	Vålerenga IF
1967	Vålerenga IF
1966	Vålerenga IF
1965	Vålerenga IF

1964	Gamlebyen
1963	Vålerenga IF
1962	Vålerenga IF
1961	Tigrene
1960	Vålerenga IF
1959	Gamlebyen
1958	Gamlebyen
1957	Tigrene
1956	Gamlebyen
1955	Gamlebyen
1954	Furuset IF
1953	Gamlebyen
1952	Furuset IF
1951	Furuset IF
1950	Gamlebyen
1949	Furuset IF
1948   Strong
1947	Stabæk
1946	Foward
1940	Grane
1939	Grane
1938	Trygg
1937 Grane
1936 Grane
1935 Trygg

Lähteet

Aiheesta muualla 

 Viralliset kotisivut

Fjordkraft-ligaen
Hjalmar Kahelin

Henrik Hjalmar Kahelin (vuodesta 1937 Kahanpää; 22. marraskuuta 1868 Jyväskylä – 9. joulukuuta 1958 Helsinki) oli suomalainen juristi. Hän oli Korkeimman hallinto-oikeuden hallintoneuvos 1918–1939 ja virkaylioikeuden puheenjohtaja 1926–1939. Kahelin oli oikeusministerinä 1919–1920.

Kahelinin vanhemmat olivat Jyväskylän lyseon rehtori Karl Henrik Kahelin ja Agnes Charlotta Aejmelaeus. Kahelinin puoliso oli vuodesta 1898 opettaja Anna Maria Karolina Wallin, jonka isä oli seminaarinlehtori Olai Wallin. Heillä oli neljä lasta, joista yksi oli suomentaja Aune Brotherus.

Kahelin kirjoitti ylioppilaaksi Jyväskylän lyseosta 1887. Yleisen oikeustutkinnon hän suoritti 1892 ja valmistui varatuomariksi 1895. Hän työskenteli tämän jälkeen asianajajana ja oli asianajotoimisto Kahelin & Walldénin osakkaana vuosina 1897–1900. Hän toimi kanslistina postihallituksessa vuosina 1900–1901, Porvoon hiippakunnan tuomiokapitulin sihteerinä vuosina 1901–1909 sekä senaatin kirkollis- ja opetustoimituskunnan esittelijänä ja sihteerinä vuosina 1909–1918. Suomen itsenäistyttyä Kahelin toimi Korkeimman hallinto-oikeuden jäsenenä ja hallintoneuvoksena 1918–1938 sekä virkaylioikeuden puheenjohtajana 1926–1939. Hän oli myös kustannusyhtiö WSOY:n apulaisjohtaja vuosina 1902–1935 ja Suomi-yhtiön johtokunnan sihteeri 1913–1917. Hän oli WSOY:n perustajan Werner Söderströmin serkku.

Kahelin oli oikeusministerinä Vennolan I hallituksessa elokuusta 1919 tammikuuhun 1920 Kansallisen Edistyspuolueen edustajana. Hän kuului puolueensa oikeistosiipeen ja kannatti useimmista muista ministereistä poiketen aktivistien toteutumatonta suunnitelmaa hyökkäyksestä Pietariin. Hän erosi hallituksesta jo muutaman kuukauden kuluttua, koska ei hyväksynyt eduskunnan joulukuussa 1919 hyväksymää lakia punavankien entistä laajemmasta yleisestä armahduksesta. Kahelin oli myös eduskunnan sivistysvaliokunnan sihteerinä vuonna 1908 ja perustuslakivaliokunnan sihteerinä vuoden 1917 toisilla valtiopäivillä sekä Suomen evankelisluterilaisen kirkon kirkolliskokouksen edustajana vuosina 1928, 1933 ja 1938.

Lähteet 

Suomen oikeusministerit
Suomalaiset juristit
Suomalaiset virkamiehet
Suomalaiset tuomarit
Kansallisen Edistyspuolueen poliitikot
Vuonna 1868 syntyneet
Vuonna 1958 kuolleet
Alfa Romeo 159

Alfa Romeo 159 on Alfa Romeon vuosina 2005–2011 valmistama ylemmän keskiluokan automalli, joka korvasi Alfa Romeo 156:n. Se perustuu samalle pohjalevylle kuin Alfa Romeo Brera- ja Spider-mallit. 159 sai seuraajakseen Alfa Romeo Giulian vuonna 2015.

Vuoden 2006 Euro NCAP -kolaritestistä 159 sai tulokseksi täydet viisi tähteä.

Alfa Romeo 159 esiteltiin sedan-korisena Geneven autonäyttelyssä keväällä 2005. Sportwagon-farmarimallin ensiesittely oli samassa näyttelyssä vuotta myöhemmin. Bensiinimoottoreina olivat aluksi suorasuihkutteiset 1,9 JTS (160 hv), 2,2 JTS (185 hv) ja 3,2 JTS V6 (240 hv), joka oli aina nelivetoinen. Dieselmoottorit olivat nelisylinterinen 1,9 JTDM (8V 120 hv, 16V 150 hv) ja viisisylinterinen 2,4 JTDM (200 hv).

Keväällä 2007 esiteltiin uutena bensiinimoottorina 1,8 MPI (140 hv). Hieman myöhemmin 2,4-litraisesta dieselistä tuli tarjolle 210-hevosvoimainen versio, jonka yhteyteen oli saatavana neliveto.

1,9 JTS poistui valikoimasta keväällä 2008. Kevään 2009 uutuudet olivat 1,75 TBi (200 hv), joka korvasi aiemman 2,2-litraisen sekä dieselmoottori 2,0 JTDM (170 hv). 2,0-litraisesta dieselistä tuli kesällä 2010 saataville myös pienitehoisempi 136-hevosvoimainen versio. 

Bensiinimoottorit
Hakasulkeissa olevat arvot automaattivaihteistolla

Dieselmoottorit
Hakasulkeissa olevat arvot automaattivaihteistolla, suluissa nelivedolla varustetuilla malleilla

Lähteet

Aiheesta muualla 

159
D-segmentin autot
2000-vuosikymmenen autot
2010-luvun autot
Kaarlo Vuokoski

Karl William (Kaarlo Viljami, K. V.) Vuokoski, sukunimi vuoteen 1905 Westerberg (7. syyskuuta 1880 Hollola – 5. kesäkuuta 1944 Hollola) oli suomalainen maanviljelijä, kunnallisneuvos ja kansanedustaja. Kansallista Edistyspuoluetta edustanut Wuokoski oli elintarvikeministerinä Erichin hallituksessa 1920–1921.

Vuokosken vanhemmat olivat pienviljelijä, seppä Erik Wilhelm Westerberg ja Lena Maria Kallentytär. Hän suoritti alakansakoulunopettajan tutkinnon vuonna 1901 ja käsityönopettajan kurssin Kajaanin opettajaseminaarissa 1908.

Vuokoski toimi vt. kansakoulunopettajana muun muassa Sakkolassa 1904–1907. Hän oli sitten tilanhoitajana Anttolassa 1908–1915 ja Mikkelin maalaiskunnassa 1915–1917 ja itsenäisenä maanviljelijänä Mikkelin maalaiskunnassa 1917–1935 sekä Hollolassa vuodesta 1935 alkaen.

Vuokoski oli Kansanpuolueen kansanedustajana 1917–1918 ja Kansallisen Edityspuolueen kansanedustajana 1918–1922 ja 1924–1927 edustaen Mikkelin läänin vaalipiiriä. Hän kuului rautatiehallituksen neuvottelukuntaan ja oli Mikkelin maalaiskunnan kunnanvaltuuston puheenjohtajana. Vuokoski sai kunnallisneuvoksen arvon 1923.

Lähteet

Viitteet

Aiheesta muualla 
 

Suomen ministerit
Kansanedustajat
Kansallisen Edistyspuolueen poliitikot
Mikkelin maalaiskunnan kunnanvaltuutetut
Etelä-Savon vaalipiiri
Vuonna 1880 syntyneet
Vuonna 1944 kuolleet
Bartholomew Ulufa’alu

Bartholomew Ulufa'alu (25. joulukuuta 1950 – 25. toukokuuta 2007) oli salomonsaarelainen poliitikko. 

Ulufa'alu toimi saarten pääministerinä vuosina 1997–2000 ja talousministerinä toukokuusta lokakuuhun 2006. Hän pääsi parlamenttiin ensimmäistä kertaa vuonna 1976 ja perusti myöhemmin Salomonsaarten liberaalipuolueen. 

Ulufa'alu sairasti diabetesta ja joutui alaraajan amputointiin vuonna 2004. Hallituksen vastaiset voimat kidnappasivat hänet kesäkuussa 2000, ja hän erosi pääministerin virasta vapautumisensa yhteydessä. Pitkittyneet fyysisen terveyden ongelmat aiheuttivat hänen kuolemansa 56-vuotiaana.

 

Ulufa'alu, Bartholomew
Ulufa'alu, Bartholomew
Ulufa'alu, Bartholomew
Live in Texas

Live in Texas on losangelesilaisen rock-yhtyeen Linkin Parkin ensimmäinen livealbumi ja kolmas DVD-julkaisu (Frat Party at Pankake Festivalin ja The Making of Meteoran jälkeen). Se julkaistiin Yhdysvalloissa 18. marraskuuta 2003. 17 kappaletta sisältävän DVD:n ohessa tulee CD-levy, joka sisältää 12 DVD:n esitystä audioversioina. Video koostettiin kahdesta eri konsertissa jotka järjestettiin Texasin Houstonissa ja Irvingissä. Tästä syystä yhtye piti molemmissa konserteissa samoja vaatteita.

DVD:n kappalelista 
"Don't Stay"
"Somewhere I Belong"
"Lying from You"
"Papercut"
"Points of Authority"
"Runaway"
"Faint"
"From the Inside"
"Figure.09"
"With You"
"By Myself"
"P5hng Me A*wy"
"Numb"
"Crawling"
"In the End"
"A Place for My Head"
"One Step Closer"

CD:n kappalelista

Kokoonpano 
Chester Bennington – laulu
Mike Shinoda – laulu, rytmikitara, koskettimet, samplaukset
Rob Bourdon – rummut
Brad Delson – kitara
Dave "Phoenix" Farrell – basso
Joe "Mr. Hahn" Hahn – skrätsäys, samplaus

Lähteet

Aiheesta muualla 
Linkin Parkin virallinen kotisivu

Vuoden 2003 konserttitallenteet
Linkin Parkin albumit
Heidi Swedberg

Heidi Swedberg (s. 3. maaliskuuta 1966, Honolulu, Havaiji) on yhdysvaltalainen näyttelijä ja muusikko. Näyttelijänä hänet tunnetaan parhaiten roolistaan Susan Rossina televisiosarjassa Seinfeld. Swedberg on soittanut ukulelea viisivuotiaasta lähtien, ja hänen yhtyeensä Heidi Swedberg and The Sukey Jump Band on julkaissut albumin Play!.

Swedberg kasvoi New Mexicossa. Hän kävi Sandia High Schoolia Albuquerquessa vuosina 1980–1984 ja lähti valmistumisensa jälkeen Kentuckyyn. Hän opiskeli vuoden ajan taidekoulussa ja sai ensimmäisen elokuvaroolinsa vuonna 1989.

Lähteet 

Yhdysvaltalaiset näyttelijät
Vuonna 1966 syntyneet
Elävät henkilöt
Charlie Benante

Charlie Benante (s. 27. marraskuuta 1963 Bronx, New York City, New York) on yhdysvaltalainen muusikko, parhaiten tunnettu thrash metal -yhtye Anthraxin kitaristina ja rumpalina. Hän on myös soittanut Stormtroopers of Death -nimisessä thrash metal -yhtyeessä rumpuja. Benanten suosikkiyhtyeitä ovat muun muassa The Beatles, Van Halen, KISS, Led Zeppelin ja Sex Pistols ja hänen suosikkimuusikkonsa on niin ikään Led Zeppelinin kitaristi Jimmy Page. Nykyään hän asuu Illinoisissa.

Soittimet 

Benante käyttää Taman, DDRUMin ja Evansin rumpuja, Paisten lautasia, ja Vic Firthin rumpukapuloita.

Lähteet 
  Benante Anthraxin kotisivuilla 

Anthraxin jäsenet
Yhdysvaltalaiset metallimusiikin rumpalit
Yhdysvaltalaiset metallimusiikin kitaristit
Vuonna 1963 syntyneet
Elävät henkilöt
Itä-Uudenmaan käräjäoikeus

Itä-Uudenmaan käräjäoikeus on yksi Helsingin hovioikeuspiirin kolmesta käräjäoikeudesta. Sen tuomiopiiriin kuuluvat Askola, Hyvinkää, Järvenpää, Kerava, Lapinjärvi, Loviisa, Myrskylä, Mäntsälä, Nurmijärvi, Pornainen, Porvoo, Pukkila, Pyhtää, Sipoo, Tuusula ja Vantaa.

Käräjäoikeus syntyi vuoden 2010 alusta, kun aiemmat Porvoon ja Loviisan käräjäoikeudet yhdistettiin osana valtakunnallista käräjäoikeusuudistusta. Tätä laajemman vastuualueen käräjöoikeus sai, kun aiemmat Hyvinkään, Itä-Uudenmaan, Tuusulan ja Vantaan käräjäoikeudet yhdistyivät 1.1.2019 uudeksi suuremmaksi Itä-Uudenmaan käräjäoikeudeksi. 

Itä-Uudenmaan käräjäoikeuden päätoimipiste on maaliskuusta 2020 lähtien sijainnut Vantaan oikeustalossa Vantaan Veromiehen kaupunginosassa, osoitteessa Teknobulevardi 3–5 E. Tämä sijaitsee muutaman sadan metrin päässä Kehäradan Aviapoliksen rautatieasemasta itään. Lisäksi käräjäoikeudella on kanslia Hyvinkäällä (Urakankatu 1 A), toimipaikka Porvoossa (Tulliportinkatu 1, toimii myös istuntopaikkana). Aiempi Järvenpään toimipaikka suljettiin maaliskuusta 2020 lähtien.

Lähteet

Suomen käräjäoikeudet
Porvoo
Veromies
Ganserin oireyhtymä

Ganserin oireyhtymä on psyykkinen sairaus, josta kärsivät teeskentelevät psykoottisina pitämiään oireita.

Ganserin oireyhtymä on häilyvä käsite; se saattaa kuvastaa mm. huomion tai hoidon halua (ks. Münchhausenin oireyhtymä). Rikollisilla esiintyvää syyntakeettomaksi tekeytymistä nimitetään ”vankilapsykoosiksi”. Yleensä tila ilmenee persoonallisuushäiriöistä kärsivillä.

Ganserin oireyhtymästä kärsivät esittävät monesti järjenvastaisia toteamuksia tai vastauksia, ilmoittavat aistiharhoista ja lyhytaikaisista epätavallisen käyttäytymisen jaksoista. Usein motiivi on rikosoikeudellisen vastuun ja rangaistuksen välttely, joskus häiriön taustalla saattaa olla muita vaurioita ja sairauksia, kuten pään alueen vammoja tai alkoholismia. 

Ganserin oireyhtymä on nimetty saksalaisen psykiatri Sigbert Ganserin mukaan, joka kuvasi vuonna 1898 uuden ”hysteerisen oireyhtymän” kolmella potilaalla. Yleensä oireet paranevat, mutta joillakin niitä saattaa seurata masennusjakso. Enimmän osan Ganserin oireyhtymästä kärsivistä uskotaan olevan miehiä. Oireista on raportoitu niin nuorilla, nuorilla aikuisilla, keski-ikäisillä kuin jonkin verran iäkkäämmilläkin, mutta keskimääräinen ikä on erään tutkimuksen mukaan noin 32.

Lähteet 

Psyykkiset sairaudet
Lisa D’Amato

Lisa Marie D'Amato (s. 22. lokakuuta, 1981) on yhdysvaltalainen muotimalli Los Angelesista, Kaliforniasta. Hän oli kilpailija suositussa reality-sarjassa Huippumalli haussa (5. kausi).

Elämäkerta

Lisan päästessä Huippumalli haussa -ohjelmaan, hän oli 24-vuotias kaappistylisti Los Angelesista.

Huippumalli haussa

Sarjasta hänet parhaiten muistetaan kuohuttavana persoonana. Sarja esitteli D'Amaton henkilönä, jolla oli erittäin törkeä persoonallisuus ja joka joi paljon. Lisa kuitenkin osasi ottaa huumoria irti kaikesta ja teki kuohuttavia asioita kuten virtsaamisen aikuisten vaippaan muiden kilpailijoiden edessä.

Huippumalli haussa -tuomarit eliminoivat hänet seitsemäntenä siksi, että hän oli liian pirteä ja liian vanha alalle, vaikka hänen kuvansa ja persoonallisuus ovat olleet erittäin vahvoja verrattuna muihin kilpailijoihin. D'Amato kuitenkin voitti sarjan 17. kauden, jonka kilpailijat olivat edellisten kausien yleisösuosikkeja.

D'Amato voitti myös "The Reality Remix Really Awards" -kilpailun.

Mallintyöt   

Huippumalli haussa -ohjelman jälkeen, D'Amato allekirjoitti sopimukset L.A. Models'in sekä L.A. Talentin kanssa. D'Amato on tehnyt mallintöitä Jared Goldille, Shoshanna Lonsteinille, ELLEgirl Magazinelle, Lemonade Magazinelle, Lilian Khalle sekä Permission Magazinelle, jonka kannessa oli hänen kuvansa. Mallintöihin on myös liittynyt muotinäytöksiä ja mainoksia.

Yksityiselämä

Huhujen mukaan Lisa alkoi seurustella brittiläisen laulajan Robbie Williamsin kanssa lokakuussa 2006 sen jälkeen, kun he olivat tavanneet Hollywood-juhlissa.

D'Amato synnytti ensimmäisen lapsensa, pojan syyskuussa 2013 ja toisen lapsensa, myös pojan syyskuussa 2016, välittäen jälkimmäisen synnytyksensä live-lähetyksenä Facebookissa.

TV ilmaantumiset
The Tyra Banks Show (2005)
Huippumalli haussa (6. kausi)
Huippumalli haussa (5. kausi)
Huippumalli haussa (17. kausi)

Lähteet

Aiheesta muualla
Lisan MySpace 
Lisa's Section in Jared Gold Black Chandelier Page  
Lisan Profiili IMDb:ssa  
  Lisa's WireImage Profile  
Lisa's Profile in TV.com 

Yhdysvaltalaiset mallit
Vuonna 1981 syntyneet
Elävät henkilöt
ATEX

ATEX tai vanhemmalta nimeltään Ex-määräys tarkoittaa räjähdysvaarallisissa tiloissa käytettäviä laitteita koskevaa lainsäädäntöä ja standardisointia. EU-alueella nämä perustuvat EU-direktiiviin (94/9/EY). 

Määräykset koskevat pääosin sähkö- ja elektroniikkalaitteita, joille joudutaan hakemaan luokitus. Räjähdysherkkiä tiloja luokitellaan niiden vaarallisuuden suhteen. Samoin ATEX-hyväksyntä annetaan tiettyyn tilaan. Tuotteiden suojauksella pyritään siihen, että ei missään tilanteessa lähtisi kipinää joka voisi sytyttää tulenarkoja kaasuja palamaan.

Esimerkiksi akun joutuessa oikosulkuun, staattisen sähkön vaikutuksesta tai akun irrotessa tuotteesta ei saa tulla pientäkään kipinää tai sähköpurkausta.

ATEX-luokiteltuja tuotteita on pakko käyttää vaarallisiksi luokitelluissa paikoissa, kuten paikoissa,  joissa varastoidaan tai valmistetaan tulenarkoja tuotteita. Näissä pienikin kipinä saattaisi aiheuttaa palo- tai räjähdysvaaran. Tällaisten tilojen luokituksesta ja tarkastuksesta vastaavat paloturvallisuusviranomaiset.

Lähteet

Aiheesta muualla 
 ATEX Guidelines (Third edition - June 2009) 
 ATEX -räjähdysvaaralliset tilat työolosuhde- ja laitedirektiivi 

Turvatekniikka
Euroopan unionin direktiivit
Antti Esko

Antti Esko (s. 30. heinäkuuta 1982) on suomalainen lentopalloilija. Hän on urallaan voittanut kerran Suomen mestaruuden, ja esiintynyt A-maajoukkueessa 12-maaottelun verran.

Ura 

Antti Esko aloitti uransa lentopallosta tunnetusta kotikaupungissaan Vammalassa. Seura oli Vammalan Kisa jossa nuori Esko sai ensimmäiset kosketukset lentopalloon. Lopulta Esko nousi juniorimaajoukkueiden kautta Vammalan Lentopallon edustusjoukkueeseen, SM-liigaan. Ensimmäisen kautensa hän pelasi VaLePassa vuonna 1999, josta hän jatkoi VaLePassa aina kolme vuotta vuoteen 2001 asti, kunnes teki Keski-Savon Paterin kanssa. Pateri hankki Esko hänen veljensä Mikko Eskon tilalle joka oli juuri lähtenyt pelaamaan ulkomaille.

Keski-Savon Paterissa Esko viihtyi vuoden verran kunnes vaihtoi huippuseura Pielaveden Sampoon vuonna 2003. Heti ensimmäisellä kaudellaan Sampossa Esko pääsi nauttimaan SM-pronssista. Seuraavalla kaudella mitali kirkastui kun Esko passasi savolaiset historian ensimmäiseen suomenmestaruuteen. Kaksi vuotta Sampossa pelattuaan Esko teki kovanluokan sopimuksen Haleniin, Belgian ammattilaisliigaan. Vuoden Esko viihtyi Halenissa kunnes palasi takaisin kotikaupungiinsa Vammalaan, pelaamaan kaupungin lentopalloylpeydessä VaLePassa.

VaLePassa Esko pelasi kaksi kautta nostaen tasoaan edelleen kohti huippupassaria. Kahden vuoden jälkeen hän lähti VaLePasta ja teki sopimuksen Salon Piivolleyn kanssa kaudesi 2007-2008. Kaudella 2008 hän voitti Piivolleyn kanssa Suomen Cupin hopeaa, ja pelasi Euroopan Cupia. Esko teki paluun kotiseudulleen Vammalaan (nyk. Sastamala) kaudeksi 2009-10. Entisen huippupassarin ja nykyisin valmentaja Ugis Krastinsin johdolla Esko kehittyi urallaan eteenpäin huomattavasti kauden aikana. Seuraavalla kaudella Esko valittiin joulukuun pelaajaksi Mestaruusliigassa sekä joulukuun että myös tammikuun tähdistökentälliseen.

A-maajoukkue 

Vuoden 2007 kesällä Esko pelasi uransa ensimmäiset A-maaottelunsa Suomen A-maajoukkueessa. A-maajoukkue pelasi kesällä Lentopallon maailmanliigaa A-lohkossa, jossa pelasi Suomen lisäksi Brasilia (MM 1) Kanada (MM 5) ja Etelä-Korea (MM 17).

Muuta 

Antti Esko on huippupassari Mikko Eskon pikkuveli. Veljekset pelasivat A-maajoukkueessa vuonna 2007 yhdessä. Veljekset taistelivat peliajasta passarin roolissa.

Saavutukset 
 SM-hopeaa 2011
 Suomen cupin hopeaa 2007
 Salo-Volleyn paras pelaaja 2007
 Maajoukkueessa 2006-2007
 Suomenmestaruus 2004, 2012
 SM-pronssia 2003, 2013

Seurat 

1998-99 Vammalan Kisa (1-sarja)

1999-00 VaLePa,

2000-01 VaLePa

2001-02 Pateri

2002-03 Sampo

2003-04 Sampo

2004-05 Halen, Belgia

2005-06 VaLePa

2006-07 VaLePa

2007-08 PiiVolley

2008-09 PiiVolley

2009-15 VaLePa

Lähteet 

Suomalaiset lentopalloilijat
Vuonna 1982 syntyneet
Elävät henkilöt
Maarianhaminan vanha raatihuone

Maarianhaminan vanha raatihuone on kulttuurihistoriallinen rakennus Maarianhaminassa, Ahvenanmaalla. Sen on suunnitellut arkkitehti C. J. von Heideken, ja se valmistui vuonna 1876. Se on Maarianhaminan vanhin rakennus, jonka on suunnitellut arkkitehti. Rakennuksessa on vaikutteita muun muassa uusgotiikan ja uusrenessanssin tyylisuuntien arkkitehtuurista. Nykyisin rakennuksessa toimii päiväkoti.

Maarianhaminan rakennukset ja rakennelmat
Suomen raatihuoneet
Suomen 1800-luvulla rakennetut rakennukset ja rakennelmat
Ptolemaioksen portti

Ptolemaioksen portti on Jonathan Stroudin kirjoittama Bartimeus-fantasiatrilogian kolmas osa. Englanninkielinen alkuteos Ptolemy's Gate julkaistiin vuonna 2005. Sarjan aiemmat osat ovat Samarkandin amuletti ja Golemin silmä. Mika Kivimäki on suomentanut koko trilogian.

Päähenkilöt 
 Dzinni Bartimeus
 John Mandrake (Nathaniel)
 Kathleen Jones (Kitty)

Lähteet 
 Risingshadow.net

Bartimeus-trilogia
Vuoden 2005 kirjat
Suupohjan Sanomat

Suupohjan Sanomat on Kristiinankaupungissa keskiviikkoisin ilmestyvä sitoutumaton paikallinen sanomalehti. Lehden levikkialueeseen kuuluvat Kristiinankaupunki, Kaskinen, Isojoki, Karijoki sekä osaksi Teuva ja Närpiö. Lehti on perustettu vuonna 1897, ja se on niin ollen Pohjanmaan maakunnan vanhin suomenkielinen paikallislehti. Suupohjan Sanomien päätoimittajana toimii Lotta Kallio. Lehteä kustantaa Ilkka-Yhtymään kuuluva I-Mediat Oy ja painaminen tapahtuu I-Print Oy:n painossa Seinäjoella. Suupohjan Sanomat on myös Sanomalehtien Liiton jäsen.

Historia 
Kristiinankaupunkiin perustettiin seudun ensimmäinen sanomalehti Ahti - aaltojen kuningas. Se oli entisen Vaasan läänin toinen suomenkielinen sanomalehti, sillä vain kuukausi ennen sitä aloitti läänin pääkaupungissa ilmestymisensä Waasan Sanomat.

Suupohjan Sanomien historia alkaa vuodesta 1897, jolloin marraskuun 20. päivänä ilmestyi Suupohjan Kaiun näytenumero. Varsinaisen ilmestymisensä lehti aloitti vuonna 1898. Vuonna 1920 nimeksi tuli Kristiinan Sanomat ja vuodesta 1933 lehti on ilmestynyt nimellä Suupohjan Sanomat.

Ahdin ja Suupohjan Kaiun perustaja oli kristiinalainen kauppias ja suomalaisuusmies Wilho Parmanen, joka monin tavoin edisti suomalaisuusaatetta paikkakunnalla ja lähiseudulla. Wilho Parmasen ohella Suupohjan Sanomien pitkän historian keskeisiä henkilöitä ovat Kaarlo J. Paasonen, joka lehtiyrityksen omistajana, toimittajana ja sittemmin myös päätoimittajana kolmen vuosikymmenen ajan luotsasi Suupohjan Kaikua ja Kristiinan Sanomia monien vaikeuksien keskellä. Lisäksi Jorma Kiuasperä, jonka päätoimittaja- ja yritysjohtajaura kesti liki 33 vuotta. Kiuasperän perheen omistuksessa Suupohjan Sanomat, sitä julkaissut Kristiinan Sanomalehti Oy ja lehteä painanut Suupohjan Kirjapaino kokivat voimakkaan niin toimituksellisen, teknisen kuin taloudellisen nousukauden.

Esisopimus yrityksen myymisestä syntyi Ilkka Oy:n kanssa  28.1.1989 ja kauppakirjan osapuolet allekirjoittivat 27.6.1990. Kristiinan Sanomalehti Oy fuusioitiin vuoden 1995 lopulla emoyhtiö Ilkka Osakeyhtiöön. Kristiinankaupungissa Suupohjan Sanomat työllistää tällä hetkellä kahdeksan henkilöä. (Lähde: Martti Pänkälä: Suupohjan Sanomat 1897–1997)

Palkinnot 
Toimittaja Tauno Riihiluomalle myönnettiin Paikallislehtien ensimmäinen journalistipalkinto vuonna 2009
Paikallislehtien Liiton etusivukilpailun 1. sija sarjassa alle 3-päiväiset  
 Sanomalehtien Liiton valtakunnallisen etusivukilpailun 2. palkinto sarjassa levikki alle 12.000

Katso myös
 Ilkka-Yhtymä Oyj
 Ilkka
 Pohjalainen
 Komiat
 Jurvan Sanomat
 Järviseutu
 Viiskunta

Lähteet

Aiheesta muualla 

Suupohjan Sanomat

I-Mediat
Kristiinankaupungin media
Suomalaiset paikallislehdet
Konstfack

Konstfack on taideteollinen korkeakoulu Ruotsin pääkaupungissa Tukholmassa, Telefonplanilla Midsommarkransenin kaupunginosassa. Oppilaitoksen perusti Nils Månsson Mandelgren vuonna 1844. Korkeakoulu-statuksen se sai vuonna 1973, ja nykyistä nimeään se on kantanut vuodesta 1993 lähtien. Vuodesta 2004 saakka Konstfack on sijainnut nykyisissä tiloissaan Tukholman Telefonplanilla Ericssonin entisissä toimitiloissa.

Lähteet

Aiheesta muualla 
 Viralliset sivut 

Ruotsin yliopistot ja korkeakoulut
Tukholman oppilaitokset
Ryningin palatsi

Ryningin palatsi () on palatsimainen rakennus Tukholman vanhassakaupungissa. Riddarhustorgetin etelälaidalla sijaitsevan palatsin suunnitteli arkkitehti Simon de la Vallée ja se rakennettiin vuosina 1640–1644. Sen rakennutti amiraali Erik Ryning.

Vuonna 1770 rakennukselle rakennettiin siipirakennukset Munkbronille päin. 1940-luvulla palatsissa tehtiin suuria restaurointitöitä, joita johti arkkitehti Artur von Schmalensee. Nykyisin rakennukseen on sijoitettu Ruotsin korkeimman oikeuden ja työoikeuden tiloja.

Lähteet

Aiheesta muualla 

 Ryningin palatsi Stockholm Gamla Stan -sivustolla. 

Ruotsin palatsit
Tukholman vanhankaupungin rakennukset ja rakennelmat
Varsovan herttuakunta

Varsovan herttuakunta (; ), oli Napoleonin perustama, Preussilta valloittamistaan maista vuonna 1807 muodostama Ranskan liittolaisvaltio. Varsovan herttuakunnan olemassaolo päättyi Wienin kongressiin vuonna 1815, jolloin maa jaettiin Preussin, Itävallan ja Venäjän kesken.

Historia

Herttuakunnan synty 
Puolalaisten ja Napoleonin välinen yhteistyö alkoi jo 1700-luvun lopussa. Napoleonin Italian-armeijassa palveli puolalainen legioona. Se osallistui taisteluihin Itävaltaa ja Italiaa vastaan ja jopa Haitin vallankumouksen kukistamiseen. Puolalaisen legioonan johtajan Jan Henryk Dąbrowskin tavoitteena oli saada Napoleon tukemaan Puolan itsenäisyyden palauttamista. Puolalaiset tukivatkin Napoleonin sotaa Preussia vastaan järjestämällä kansannousun Posenissa vuonna 1806, ja Napoleon voitti kapinassa heikentyneen Preussin. Napoleonin valloitettua Preussin alueet niille perustettiin kaksi puolalaista valtiota, Danzigin tasavalta ja Varsovan herttuakunta. Niiden nimissä ei haluttu käyttää sanaa Puola, jotta Napoleonin ja Venäjän solmima Tilsitin sopimus ei vaarantuisi. 

Dąbrowskin ystävä Józef Wybicki sävelsi herttuakunnan Italian-sotaretken hymniksi masurkan Puolalaisten legioonien laulu Italiassa, josta myöhemmin tuli Dąbrowski-masurkaksi kutsuttu Puolan kansallislaulu.

Loppuvaiheet 
Napoleon nimitti vuonna 1807 Varsovan herttuakunnan hallitsijaksi Saksin kuningas Fredrik August I:n. Toimenpiteen taustalla oli Napoleonin halu saada armeijaansa lisää sotilaita ja herttuakunnassa pantiinkin toimeen yleinen asevelvollisuus. Prinssi Józef Antoni Poniatowskin komennossa puolalaisten armeija taisteli menestyksekkäästi Itävaltaa vastaan vuonna 1809. Voiton jälkeen herttuakuntaan liitettiin Itävallalta vallattu Länsi-Galitsia. Liitoksen jälkeen herttuakunnan koko oli noin 150 000 neliökilometriä ja siellä oli neljä miljoonaa asukasta. Napoleonin Suuren armeijan Venäjän-sotaretkellä puolalaiset muodostivat 100 000 miehen joukollaan Napoleonin suurimman liittolaisarmeijan. Puolalaisia taisteli Ranskan rinnalla vielä sotaonnen käännyttyäkin, esimerkiksi Leipzigin taistelussa vuonna 1813. 

Varsovan herttuakunta jaettiin sodan loppuselvittelyssä Wienin kongressissa Venäjän, Preussin ja Itävallan kesken.

Lähteet

Viitteet

Aiheesta muualla 

Puolan entiset valtiot ja valtiomuodostelmat
Ranskan vasallit
Varsovan historia
James V. Stanton

James Vincent Stanton (s. 27. helmikuuta 1932) on yhdysvaltalainen demokraattisen puolueen poliitikko. Hän istui Yhdysvaltain edustajainhuoneessa Ohion 20. vaalipiiristä vuosina 1971–1977 (92., 93. ja 94. kongressit).

Stanton on varsinaiselta ammatiltaan lakimies. Hän on syntynyt Clevelandissa, Ohiossa, ja toiminut vuosina 1964–1970 synnyinkaupunkinsa kaupunginvaltuuston puheenjohtajana. Hän asuu Potomacissa, Marylandissa.

Lähteet 

Yhdysvaltain edustajainhuoneen jäsenet
Yhdysvaltalaiset demokraattipoliitikot
Vuonna 1932 syntyneet
Elävät henkilöt
Lisa Ryder

Lisa Ryder (s. 26. lokakuuta 1970) on kanadalainen näyttelijä. Hänen tunnetuimpiin rooleihinsa kuuluu Beka Valentine scifi-sarjassa Andromeda. 

Ryder syntyi Edmontonissa, Albertassa, ja opiskeli Toronton yliopistosta. Andromedan (2000–2005) lisäksi hän on esiintynyt mm. elokuvassa Jason X (2002). 

Lisa Ryder oli vuonna 2001 ehdolla Gemini-palkinnon saajaksi.

Lähteet

Aiheesta muualla 
 
 Lisa Ryderin fanisivut 

Kanadalaiset televisionäyttelijät
Kanadalaiset elokuvanäyttelijät
Vuonna 1970 syntyneet
Elävät henkilöt
Tuusulan käräjäoikeus

Tuusulan käräjäoikeus oli ennen käräjäoikeuksien verkostouudistusta yksi Helsingin hovioikeuspiirin kuudesta käräjäoikeudesta.
Sen tuomiopiiriin kuuluivat Järvenpää,  Kerava, Tuusula,  Mäntsälä ja Pornainen. 

Tuusulan käräjäoikeuden toiminta päättyi 31.12.2018.

Lähteet

Suomen entiset käräjäoikeudet
Tuusula
Nordic Trophy 2006

Nordic Trophy eli Pohjoismaiden epävirallinen jääkiekon mestaruusturnaus pidettiin ensimmäisen kerran ennen sarjakausien alkua vuonna 2006. Pelisysteemi oli sellainen, että  kaikki 8 joukkuetta (4 Suomesta ja 4 Ruotsista) pelasivat yksinkertaisen runkosarjan, jonka kaksi parasta pelasivat finaalin runkosarjan voittajan kotikentällä. Joukkueita ei valittu edellisen kauden sarjasijoitusten perusteella. Voittajoukkueen palkintosumma oli 60 000 euroa. Turnauksen yleisökeskiarvo oli 1710. Ruotsalaisjoukkueet olivat kotonaan murskaavia sillä ne voittivat kaikki suomalaisia joukkueita vastaan pelaamansa kotiottelut.

Joukkueet 2006
 Kärpät
 TPS
 Tappara
 HIFK
 Färjestads BK
 Djurgården IF
 Linköpings HC
 Frölunda Indians

Sarjataulukko

Ottelut

 Suomalaisjoukkueet vahvennettuna

Finaali

 00.12 1-0 Peter Nordström (Esa Pirnes, Thomas Rhodin)
 19.19 2-0 Jonas Höglund (Janne Niskala, Mathias Johansson)
 38.28 3-0 Jesper Mattsson (Esa Pirnes, Thomas Rhodin) yv
 44.15 4-0 Jesper Mattsson (Per Ledin)
 26.46 5-0 Pelle Prestberg (Rami Alanko)
 48.59 5-1 Jouni Loponen (Antti Ylönen, Jari Viuhkola) yv

Yleisö: 3200

Pistepörssi

Jääkiekkosarjojen kausi 2006–2007
Emily Perry

Emily Perry (28. kesäkuuta 1907 Torquay, Devon Britannia – 20. helmikuuta 2008) oli englantilainen näyttelijä. Hänen tunnetuin televisioroolinsa oli kuvitteellisen australialaisen Dame Edna Everagen morsiusneito Madge Allsop. Hänet nähtiin vuonna 1995 vierailevana tähtenä brittisarjassa Vielä virtaa. 

Emily Perry johti 25 vuotta lasten tanssikoulua The Patricia Perry Academy of Dancing. Perry kuoli 100 vuoden ikäisenä helmikuussa 2008.

Lähteet

Aiheesta muualla
 Emily Perryn muistokirjoitus Helsingin Sanomissa

Englantilaiset näyttelijät
Vuonna 1907 syntyneet
Vuonna 2008 kuolleet
Seppo Kolehmainen

Seppo Veli Kolehmainen (18. tammikuuta 1933 Pielavesi – 23. helmikuuta 2009 Helsinki) oli suomalainen näyttelijä. Kolehmainen toimi freelancerina, teatterinäyttelijänä ja ohjaajana sekä ääninäyttelijänä.

Kolehmainen esiintyi liki kolmessakymmenessä suomalaisessa elokuvassa ja useissa televisiosarjoissa. Hänet tunnetaan muun muassa tv-sarjasta Ilkamat (1970), jossa hän esitti kirkkoherraa. Kolehmainen esiintyi myös monissa 1950-luvun sotilasfarsseissa. Ääninäyttelijänä häntä on kuultu muun muassa Albert Barillén Olipa kerran ihminen- ja Olipa kerran elämä -televisiosarjoissa sekä muissa Barillén historiallisissa opetussarjoissa, kuten myös lastensarjoissa Mumindalen, Sherlock Koira, Muskettikoirien paluu, Maalaishiiri ja kaupunkihiiri sekä Jake Long – amerikkalainen lohikäärme, Lilo & Stitch ja Keisarin uusi koulu. Sarjakuunnelmassa Knalli ja sateenvarjo hän oli Vinku-Wilkins.

Kolehmainen esiintyi 1950-luvulta lähtien pitkään Helsingin Kansanteatteri-Työväenteatterissa, Helsingin kaupunginteatterissa ja Suomen Kansallisteatterissa.

Elokuvat 
Sankarialokas (1955)
Poika eli kesäänsä (1955)
Tyttö lähtee kasarmiin (1956)
Muuan sulhasmies (1956)
Vääpelin kauhu (1957)
Niskavuoren naiset (1958)
Sotapojan heilat (1958)
Autotytöt (1960)
Kauppamatkustajan kuolema (1961)
Nuoruus vauhdissa (1961)
Kultainen vasikka (1961)
Tie pimeään (1962)
Kustaa III (1963)
Täällä Pohjantähden alla (1968)
Vodkaa, komisario Palmu (1969)
Meiltähän tämä käy (1973)
Pohjantähti (1973)
Sadeaika (1981)
Pedon merkki (1981)
Salameno (1982)
Harjunpää ja kylmä kuolema (1983)
Agentti 000 ja kuoleman kurvit (1983)
Niskavuori (1984)
Dirty Story (1984)
Harjunpää ja ahdistelija (1985)
Pekka & Pätkä ja tuplajättipotti (1985)
Pekka Puupää poliisina (1986)
Vääpeli Körmy ja marsalkan sauva (1990)
Pekko Aikamiespojan poikamiesaika (1993)
Ihmeperhe (2004)

Lähteet

Aiheesta muualla 
 Seppo Kolehmaisen muistokirjoitus Helsingin Sanomissa 
 

Suomalaiset näyttelijät
Vuonna 1933 syntyneet
Vuonna 2009 kuolleet
Panzer Division Marduk

Panzer Division Marduk on ruotsalaisen black metal -yhtyeen Mardukin kuudes studioalbumi, joka julkaistiin vuonna 1999.

Kappaleet

Arvostelut 
 Imperiumi: 9/10
 Soundi:

Lähteet
Mardukin diskografia

Viitteet 

Vuoden 1999 albumit
Mardukin albumit
Frederick Ballantyne

Frederick Nathaniel Ballantyne GCMG (s. 5. heinäkuuta 1936) on Saint Vincent ja Grenadiinien entinen kenraalikuvernööri. Hän astui virkaan 2. syyskuuta 2002 Charles Antrobusin kuoltua virassa kolme kuukautta aiemmin. Ballantyne toimi kenraalikuvernöörinä 17 vuotta, pidempään kuin kukaan toinen sitä ennen. Hän jätti paikkansa vuonna 2019 terveysongelmien takia, ja hänen viimeinen päivä virassa oli heinäkuun viiminen päivä.

Lähteet 

Saint Vincent ja Grenadiinien kenraalikuvernöörit
Vuonna 1936 syntyneet
Elävät henkilöt
Pearlette Louisy

Dame Calliopa Pearlette Louisy GCMG (s. 8. kesäkuuta 1946) on Saint Lucian nykyinen kenraalikuvernööri. Hän astui virkaan 19. syyskuuta 1997 saarivaltion historian ensimmäisenä naisena. 

Louisy on valmistunut Bristolin yliopistosta.

Lähteet 

Saintlucialaiset poliitikot
Vuonna 1946 syntyneet
Elävät henkilöt
Kalle Lumio

Karl Ivar (Kalle Iivari, K. I.) Lumio (aik. Ylén, 12. syyskuuta 1872 Pirkkala – 28. syyskuuta 1946 Tampere) oli suomalainen toimitusjohtaja ja kansanedustaja. Lumio toimi eduskunnassa SDP:n ryhmässä vuosina 1909–1911 ja 1919–1922.

Lumio työskenteli tehdastöissä Tampereen eri teollisuuslaitoksissa vuosina 1882–1892, kunnes siirtyi merimieheksi 1892–1900. Maihin palattuaan Lumio toimi kauppamatkustajana Pirkkalassa 1900–1908. Vuonna 1914 alkoi Lumion pitkä, kuolemaan asti kestänyt ura vuonna 1883 perustetun Tampereen luujauhotehtaan omistajana, toimitusjohtajana ja isännöitsijänä. 

Ura puolueessa alkoi SDP:n Hämeen läänin pohjoisen vaalipiirin piirisihteerinä 1908. Eduskuntaan Lumio valittiin ensimmäisen kerran 1909. Väinö Vankkojan kuoltua hän nousi varasijalta tämän tilalle 17. lokakuuta 1919. Kunnallispolitiikassa Lumio toimi Pohjois-Pirkkalan kunnanvaltuuston jäsenenä.

Aiheesta muualla
 

Kansanedustajat
Suomen Sosialidemokraattisen Puolueen poliitikot
Pohjois-Pirkkalan kunnanvaltuutetut
Pirkanmaan vaalipiiri
Vuonna 1872 syntyneet
Vuonna 1946 kuolleet
Everything but the Girl

Everything But the Girl (lyhennettynä EBTG) oli brittiläinen lauluduo, jonka muodostivat Tracey Thorn (s. 26. syyskuuta 1962) ja Ben Watt (s. 6. joulukuuta 1962). Duo perustettiin vuonna 1982 Kingston upon Hullissa.

Kesäkuussa 1982 julkaistiin duon debyyttisingle, joka oli cover Cole Porterin kappaleesta ”Night and Day”. Muita duon kappaleita ovat muun muassa ”Missing” ja ”Each and Every One”.

Marraskuun 2. päivänä 2022 duo kertoi julkaisevansa uuden studioalbumin keväällä 2023 yli 23 vuoden hiljaiselon jälkeen.

Diskografia

Studioalbumit
 Eden (1984)
 Love Not Money (1985)
 Baby the Stars Shine Bright (1986)
 Idlewild (1988)
 The Language of Live (1990)
 Worldwide (1991)
 Acoustic (1992)
 Essence & Rare 82–92 (1992)
 Home Movies (1993)
 Amplified Heart (1994)
 Walking Wounded (1996)
 The Best of Everything but the Girl (1996)
 Temperamental (1999)
 Like the Deserts Miss the Rain (2003)
 Adapt or Die: Ten Years of Remixes (2006)

Kokoelmat
1992 	Essence & Rare 82-92
1993 	Home Movies
1996 	The Best of Everything but the Girl
2001 	Back To Mine, an EBTG compilation of Chill Out tracks 
2003 	Like the Deserts Miss the Rain 
2005 	Adapt or Die: Ten Years of Remixes 
2006 	The Platinum Collection 
2007 	The Works a 3 CD Retrospective

EP:t
1992 	Covers
1993 	The Only Living Boy in New York
1993 	I Didn't Know I Was Looking for Love
1994   Rollercoaster
1994 	Missing - the Live EP

Brittiläiset drum and bass -yhtyeet
Brittiläiset duot
Brittiläiset elektronisen musiikin yhtyeet
Brittiläiset popyhtyeet‎
Brittiläiset rockyhtyeet
Lloyd Erskine Sandiford

Sir Lloyd Erskine Sandiford (s. 24. maaliskuuta 1937) on barbadoslainen poliitikko ja maansa entinen pääministeri (1987–1994). Hän valmistui Länsi-Intian yliopistosta Jamaikalla. 

Sandiford edustaa Barbadoksen Demokraattista työväenpuoluetta. Hän istui parlamentissa vuoteen 1999 ja on sen jälkeen opettanut taloustieteitä Barbados Community Collegessa.

Barbadoksen pääministerit
Vuonna 1937 syntyneet
Elävät henkilöt
Andreas Kisser

Andreas Rudolf Kisser (s. 24. elokuuta 1968 São Bernardo do Campo, Brasilia) on brasilialaisen death-/thrash metal-yhtye Sepulturan kitaristi. Hän pääsi yhtyeeseen vuonna 1987, Jairo Guedzin lähdettyä vuotta aikaisemmin yhtyeestä.

Kisser oli vuodesta 1994 avioliitossa Patricia Perissinotto Kisserin (k. 3.7.2022) kanssa ja pariskunnalla on kolme lasta; Giulia Kisser (s. 1. toukokuuta 1995, São Paulo, Brasilia), Yohan Kisser (s. 12. lokakuuta 1997, Scottsdale, Arizona, Yhdysvallat) ja Enzo Kisser (s. 2005).

Diskografia

Sepultura
Schizophrenia (1987)
Beneath the Remains (1989)
Arise (1991)
Chaos A.D. (1993)
Roots (1996)
Against (1998)
Nation (2001)
Revolusongs (2002)
Roorback (2003)
Dante XXI (2006)
A-lex (2009)

Quarteto da Pinga
Demo (1995)

Roadrunner United
The All Star Sessions (2005)

Asesino
Cristo Satanico (2006)

Lähteet 

 Kisser Sepulturan kotisivuilla

Metallimusiikin kitaristit
Brasilialaiset kitaristit
Vuonna 1968 syntyneet
Elävät henkilöt
Visbyn kehämuuri

Visbyn kehämuuri on keskiaikainen puolustusmuuri ruotsalaisessa Visbyn kaupungissa, Gotlannissa. Se on rakennettu kahdessa vaiheessa, ja valmistui vuonna 1288. Muuri on pituudeltaan 3,44 kilometriä, ja korkeudeltaan 11 metriä. Kehämuuria restauroitiin vuosina 1884–1886. Restaurointitöitä ohjasi arkkitehti Emil Viktor Langlet.

Rakennelma sijoittui toiseksi Aftonbladet-lehden etsiessä 2007 Ruotsin "seitsemää ihmettä".

Lähteet

Aiheesta muualla 

 Tietoa kehämuurista  

Kaupunginmuurit
Ruotsin rakennukset ja rakennelmat
Kehämuuri
Kehämuuri
Julius Chan

Sir Julius Chan (s. 29. elokuuta 1939) oli Papua-Uuden-Guinean pääministeri vuosina 1980–1982 ja 1994–1997. 

Chan syntyi Tangasaarilla, ja hänellä on kiinalaisia sukujuuria. Hän opiskeli Marist College Ashgrove Australiassa ja aloitti aktiivisen osallistumisensa politiikkaan 1960-luvulla. Hänet valittiin Kansalliskokoukseen vuosina 1972, 1977, 1982, 1987 ja 1992. Hän toimi neljästi varapääministerinä ja kahdesti talousministerinä.

Chan meni vuonna 1966 naimisiin vaimonsa Stellan kanssa. Heillä on neljä lasta.

Papua-Uuden-Guinean pääministerit
Vuonna 1939 syntyneet
Elävät henkilöt
Rabbie Namaliu

Sir Rabbie Namaliu (s. 3. huhtikuuta 1947) on papuauusiguinealainen poliitikko. Hän toimi maan pääministerinä vuosina 1988–1992 ja on lisäksi hoitanut talousministerin ja ulkoministerin virkoja. 

Namaliu on etniseltä taustaltaan tolai ja kotoisin Itä-Uudesta-Britanniasta. Hän on leski ja kahden pojan isä.

Papua-Uuden-Guinean pääministerit
Maakiituri

Maakiituri () on fiktiivisen Tähtien sota -universumin maaliikkumiseen tarkoitettu ajoneuvo (hovercar). Alkuperäisessä Tähtien sota -elokuvassa esiintyy X-34-mallinen maakiituri, jolla Luke Skywalker ajaa. Maakiitureita kutsutaan Tähtien sodan autoiksi. Useimmat mallit ovat 1- tai 2-paikkaisia, kykenevät kulkemaan 100–250 km/h ja ovat 3–8 metriä pitkiä.

Erikoistehostesuunnittelija John Stears suunnitteli Luke Skywalkerin maakiiturin alkuperäiseen Tähtien sota -elokuvaan.

Lähteet

Aiheesta muualla
Maakiituri Jedipediassa
Luke Skywalkerin maakiituri Jedipediassa

Tähtien sodan alukset ja laitteet
Jessi Frey

Jessi Frey on suomalainen laulaja ja lauluntekijä. Hän on tullut tunnetuksi Velcra-yhtyeen laulajana. Frey on vieraillut myös Turmion Kätilöiden Pirun nyrkki -albumin "Irstauden ilosanoma" -kappaleella sekä Pofonyn Used to Waiting -EP:n "Pig Talk" -kappaleessa. 

Syyskuussa 2007 Frey valittiin SanomaWSOY:n sähköisen viestinnän liiketoimintaryhmän SWelcomin pelitoiminnan projektipäälliköksi. Tästä tehtävästä hän siirtyi tammikuussa 2009 Nokia Music -palvelun tuotepäälliköksi Bristoliin. Frey on opiskellut Itä-Lontoon yliopistossa kulttuuria ja mediaa.

Vuonna 2019 Jessi Frey on julkaissut soolomateriaalia ja albumi ”Villainess” ilmestyi elokuussa 2019.

Vuoden 2022 alussa Frey ilmoitti somekanavillaan muuttaneensa takaisin Suomeen.

Sooloalbumit 
 Villainess (2019)
 Warrior (2022)

Lähteet

Aiheesta muualla 
 Velcra Noise.fi:n haastattelussa

Suomalaiset rocklaulajat
Nokian henkilöstö
Syntymävuosi puuttuu
Elävät henkilöt
Kanadan Grand Prix 2002

Kanadan Grand Prix 2002 oli Formula 1 -sarjan kauden 8. osakilpailu, joka ajettiin Kanadassa Circuit Gilles Villeneuvellä, Montrealissa, 9. kesäkuuta 2002.

Ferrari saavutti 150:n voittonsa Michael Schumacherin voiton myötä.

Tulokset

Lähteet

Kanadan Grand Prix
Special Olympics

Special Olympics on kehitysvammaisten liikunta- ja urheilujärjestö. Järjestön toiminnassa on mukana 2,25 miljoonaa ihmistä yli 160 maasta. Tunnetuin Special Olympics -tapahtuma on maailmankisat, jotka järjestetään kahden vuoden välein niin, että kesä- ja talvimaailmankisat vuorottelevat. Vuonna 1988 Special Olympics sai tunnustuksen Kansainväliseltä olympiakomitealta. Special Olympics -kilpailuja on järjestetty eniten Yhdysvalloissa. Opetusministeri Betsy DeVos pyrki 2010-luvun lopulla lopettamaan järjestön valtionavun, mutta perääntyi suunnitelmasta presidentti Trumpin vastustettua sitä.

Special Olympics -toiminta on tarkoitettu kehitysvammaisille, erotuksena niin ikään KOK:n alaisuudessa järjestettävistä paralympialaisista, joissa kilpailevat pääasiassa liikuntavammaiset.

Vuoden 2019 kesämaailmankisat järjestetään Arabiemiirikuntien liittoon kuuluvassa Abu Dhabissa.

Toisin kuin paralympialaiset, jotka on tarkoitettu oman lajinsa huipuille, on Special Olympics tarkoitettu laajemmalle harrastajaryhmälle. Tämän takia Special Olympicseissä kilpailijat on luokiteltu paitsi iän ja sukupuolen mukaan, myös taitotasonsa mukaan. Tästä syystä normaalia paljon suurempi osa osallistujista pääsee mitaleille.

Kesämaailmankisat

Talvimaailmankisat

Lähteet

Aiheesta muualla

 Virallinen sivu

Vammaisurheilu
Kehitysvammaisuus
Androgeenit

Androgeenit eli mieshormonit ovat molemmilla sukupuolilla esiintyviä sukupuolihormoneihin kuuluvia steroidihormoneja, jotka aiheuttavat molemmille sukupuolille miehisinä pidettyjä piirteitä ja käynnistävät poikien sukupuolitunnusmerkkien kehittymisen.

Luettelo androgeeneistä
Testosteroni
Dihydrotestosteroni
Androstenedioli
Androstenedioni
Dehydroepiandrosteroni (DHEA)

Androgeenien merkitys

Androgeeneja muodostuu molemmilla sukupuolilla lisämunuaisen kuorikerroksessa. Lisäksi naisilla munasarjat erittävät jonkin verran androgeenejä. Miehillä aivolisäkkeen gonadotroopiset hormonit vaikuttavat lisäksi kiveksiin ja stimuloivat niitä tuottamaan testosteronia ja lisääntynyt mieshormonien määrä saa aikaan murrosiän alkamisen pojilla ja tyypillisten miehisten piirteiden, kuten esimerkiksi peniksen kasvun, karvoituksen lisääntymisen ja äänenmurroksen alkamisen. Voimakkaimmin miehisten piirteiden kehittymiseen vaikuttaa kiveksissä syntyvä testosteroni. Androgeeneillä on myös merkittävä rooli murrosiän niin sanotussa kasvupyrähdyksessä yhdessä kasvuhormonin kanssa. Androgeeneillä on tärkeä anabolinen eli kehoa rakentava vaikutus läpi elämän.

Androgeeneihin liittyviä sairauksia

Miehillä

Liiallinen mieshormonin tuotanto miehellä voi viitata lisämunuaissairauteen ja aiheuttaa liian varhaista puberteettia ja myöhemmällä iällä ylikorostunutta maskuliinisuutta. Mieshormonin kiveksistä johtuvaa vajetta kutsutaan (primääriseksi) hypogonadismiksi. Se ilmenee murrosiän muutosten puuttumisena tai erittäin heikkona esiintymisenä. (Primääriseen) hypogonadismiin liittyy kivesten pieni koko. Aikuisena mieshormonin vajaus ilmenee alentuneena seksuaaliviettinä ja seksuaalisena kyvyttömyytenä. Murrosiän muutosten puuttuminen tai erittäin heikko esiintyminen voi johtua myös aivojen hypotalamuksesta tai aivolisäkkeen vajaatoiminnasta (hypopituitarismi), jota kutsutaan myös sekundääriseksi hypogonadismiksi. Vastaavat ongelmat voivat johtua myös vähän tai ei lainkaan toimivista androgeenireseptoreista, mikä estää androgeenien vaikutuksen kehon kudoksissa.

Naisilla

Naisilla liiallinen androgeenituotanto johtaa miehisten piirteiden ilmaantumiseen eli virilisoitumiseen. Naisilla ei kuitenkaan ole testosteronia tuottavia kiveksiä, joten huomattava virilisaatio liittyy yleensä naisten steroidien käyttöön kehonrakennuksessa tai kilpaurheilussa. Yleisin virilisoitumisen syy naisilla on munasarjojen monirakkulaoireyhtymä (PCOS), joka aiheuttaa parrankasvua ja hedelmättömyyttä. Naisilla on testosteronia pieniä määriä tuottavat lisämunuaiset, joiden adrenogenitaalinen oireyhtymä (CAH) johtaa virilisoitumiseen.

Katso myös
Androgeenireseptori
Estrogeenit

Lähteet

Viitteet
        

Mies
Steroidihormonit